مجنوں گورکھپوری

پروفیسر مجنوں گورکھپوری (پیدائش: 10 مئی1904ء - وفات: 4 جون 1988ء) پاکستان سے تعلق رکھنے والے ممتاز محقق، افسانہ نگار، نقاد، مترجم اور پروفیسر تھے۔

 حالات زندگی 
مجنوں گورکھپوری 10 مئی 1904ء کو گورکھپور، برطانوی ہندوستان میں پیدا ہوئے۔</ref>پروفیسر محمد اسلم، خفتگانِ کراچی، ادارہ تحقیقات پاکستان، دانشگاہ پنجاب لاہور، نومبر 1991، ص 273مجنوں گورکھپوری، بائیو ببلوگرافی ڈاٹ کام، پاکستان ان کا اصل نام احمد صدیق تھا۔ انھوں نے انگریزی اور اردو میں ایم اے کیا۔ وہ علی گڑھ مسلم یونیورسٹی اور جامعہ کراچی سے بطور استاد وابستہ رہے۔پاکستان کرونیکل، عقیل عباس جعفری، ورثہ / فضلی سنز، کراچی، 2010ء، ص 633

 ادبی خدمات 
مجنوں گورکھپوری کا شمار اردو کے چند بڑے نقادوں میں ہوتا ہے۔ ان کی تنقیدی کتب میں نقوش و افکار، نکات مجنوں، تنقیدی حاشیے، تاریخ جمالیات، ادب اور زندگی، غالب شخص اور شاعر، شعر و غزل اور غزل سرا کے نام اہم ہیںدی کوزہ اردو، کیلیگری، کینیڈا، 4 جون 2014ء ۔ وہ ایک اچھے افسانہ نگار بھی تھے اوران کے افسانوں کے مجموعے خواب و خیال، مجنوں کے افسانے، سرنوشت، سوگوار شباب اور گردش کے نام سے اشاعت پزیر ہوئے۔ وہ انگریزی زبان و ادب پر بھی گہری نظر رکھتے تھے اور انھوں نے شیکسپیئر، ٹالسٹائی، بائرن، برنارڈشا، آسکر وائلڈ اور جان ملٹن کی تخلیقات کو بھی اردو میں منتقل کیا۔

 تصانیف 
 تین مغربی ڈرامے (ترجمہ)
 سراب
 دُوش و فردا (تنقید)
 سمن پوش اور دوسرے افسانے (افسانے)
 آغاز ہستی (ترجمہ)
 مریم مجدلانی (ترجمہ)
 سالومی (ترجمہ)
 سرنوشت (ناول)
 سوگوار شباب (افسانے)
 شعر و غزل
 گردش (ناولٹ)
 غزل سرا
 خواب و خیال
 نقوش و افکار (تنقید)
 نکاتِ مجنوں (تنقید)
 تنقیدی حاشیے (تنقید)
 اقبال اجمالی تبصرہ (تنقید)
 تاریخِ جمالیات
 مجنوں کے افسانے (افسانے)
 زہر عشق
 پردیسی کے خطوط
 غالب شخص اور شاعر (غالبیات)
 انتخاب دیوان شمس تبریز
 ادب اور زندگی
 ارمغانِ مجنوں
 سنگھاسن بتیسی

 وفات 
مجنوں گورکھپوری 4 جون، 1988ء کو کراچی، پاکستان میں انتقال کر گئے اور سخی حسن کے قبرستان میں سپردِ خاک ہوئے۔

 حوالہ جات 

زمرہ:اردو ادبی ناقد
زمرہ:اردو افسانہ نگار
زمرہ:اردو تنقید نگار
زمرہ:اردو محققین
زمرہ:پاکستانی ادبی نقاد
زمرہ:پاکستانی افسانہ نگار
زمرہ:پاکستانی مترجمین
زمرہ:پاکستانی مرد مختصر افسانہ نگار
زمرہ:پاکستانی مسلم شخصیات
زمرہ:فاضل جامعہ آگرہ
زمرہ:فاضل جامعہ الہٰ آباد
زمرہ:کراچی کے مصنفین
زمرہ:کلکتہ یونیورسٹی کے فضلا
زمرہ:گورکھپور کی شخصیات
زمرہ:مہاجر شخصیات
زمرہ:1904ء کی پیدائشیں
زمرہ:1988ء کی وفیات